b'\n_START_ARTICLE_\nTindfjallaj\xc3\xb6kull\n_START_PARAGRAPH_\nTindfjallaj\xc3\xb6kull er med et areal p\xc3\xa5 19\xc2\xa0km\xc2\xb2 en af de mindste gletsjere i Island. P\xc3\xa5 sit h\xc3\xb8jeste sted, er den 1462\xc2\xa0m h\xc3\xb8j. Den ligger i det sydlige Island syd \xc3\xb8st for Hekla i n\xc3\xa6rneden af \xc3\x9e\xc3\xb3rsm\xc3\xb6rk og M\xc3\xbdrdalsj\xc3\xb6kull. P\xc3\xa5 grund af dens mange rygge og toppe ligner den mere alpernes gletsjere end polarlandenes plateaugletsjere, som ellers er de fremherskende i Island. Dens navn har den p\xc3\xa5 grund af de mange toppe (tindar), som kan v\xc3\xa6re vanskelig at bestige og derfor en udfordring for bjergbestigere. De h\xc3\xb8jeste tinder er \xc3\x9dmir (1462 m) og Yma (1448 m)._NEWLINE_Under glestjeren gemmer der sig en stratovulkan med Magmakammer, som havde sit sidste udbrud for 52.000 \xc3\xa5r siden. For ca. 200.000 \xc3\xa5r siden skete der et meget stort ekplosivt udbrud. Ved udbruddet br\xc3\xb8d Magmakammeret sammen od dannede derved det store Caldera._NEWLINE_Gletsjeren er et popul\xc3\xa6rt m\xc3\xa5l for bjegbestigere og skil\xc3\xb8bere og derfor ligger der ved dens fod tre hytter som er ejet af den islandske vandrerforening.'